53. ΝΟΜΟΘΕΤ. ΔΙΑΤΑΓΜΑ υπ’ αριθ. 3007 της 10/15 Σεπτ. 1954  Περί τροποποιήσεως και συμπληρώσεως του Ν.Δ.330 της 19/19 Απρ. 1947 «περί καταστάσεως μονίμου διαθεσιμότητος των αστυνομικών υπαλλήλων κλπ.». Άρθρ.1.-(Αντικαθίσταται το άρθρ. 6 του Ν.Δ.330/47). Άρθρ.2.-Οι από της ισχύος του Ν.Δ. 330/47, μέχρι της ενάρξεως της ισχύος του παρόντος μεταταχθέντες εις την κατάστασιν της μονίμου διαθεσιμότητος, ως και οι από της ισχύος του παρόντος και εφεξής μετατασσόμενοι εις την κατάστασιν ταύτην, υποχρεούνται εις    επανεξέτασιν      εφ’ άπαξ      μόνον    υπό     της  (Αντί της σελ. 47(α) Σελ. 47(β) 97-13  Οργανικοί Νόμοι 4.ΑΑ.α.48-52   1155 Αναθεωρητικής Επιτροπής της παρ. 3 του άρθρ. 8, ως τροποποιείται δια του παρόντος Ν.Δ/τος, παραπεμπόμενοι ενώπιον ταύτης υπό του Αρχηγού Αστυνομίας Πόλεων εντός τριμήνου, μετά παρέλευσιν τριετίας από της χρονολογίας της δημοσιεύσεως της διοικητικής πράξεως, δι’ ης ετέθησαν εις την ως άνω κατάστασιν. Δι’ ους όμως από της μετατάξεώς των μέχρι της ενάρξεως της ισχύος του παρόντος παρήλθε διάστημα μείζον της τριετίας, η επανεξέτασις ενεργείται εντός τριμήνου από της ισχύος του παρόντος. Οι εκ τούτων κρινόμενοι κατά την νέαν ταύτην εξέτασιν ανίκανοι δι’ εκτέλεσιν αστυνομικής υπηρεσίας παραμένουσιν οριστικώς εις την κατάστασιν την μονίμου διαθεσιμότητος, οι δε κρινόμενοι υγιείς, ως και οι αρνούμενοι να υποβληθώσιν εις την υπό του παρόντος προβλεπομένην υποχρεωτικήν επανεξέτασιν, επανέρχονται εις την κατάστασιν της ενεργείας και εις την ην κατείχον αρχαιότητα. Η ως άνω Αναθεωρητική Επιτροπή δια τους υπ’ αυτής κρινομένους μετά την επανεξέτασιν φυματικούς αστυνομικούς υπαλλήλους, ως ιαθέντας κλινικώς και ακτινολογικώς, αποφαίνεται περί της ιάσεώς των ταύτης, περί της προς εργασίαν ικανότητός των και περί του ακινδύνου δια το περιβάλλον αυτών. Εν η περιπτώσει οι κριθέντες υγιείς ήθελον εντός τριετίας από της κρίσεώς των παρουσιάσει αναζωπύρωσιν της φυματιώσεως επανεξετάζονται υπό της Ανωτάτης Αστυνομικής Υγειονομικής Επιτροπής τη αιτήσει των ή αυτεπαγγέλτως, εάν δε ήθελον κριθή ανίκανοι προς εκτέλεσιν υπηρεσίας και διαπιστωθή υπό της εξεταστικής ως άνω Επιτροπής ότι η αναζωπύρωσις είναι απότοκος της πρώτης φυματιώσεως, δι’ ην είχον μεταταχθή εις την μόνιμον διαθεσιμότητα, μετατάσσονται και αύθις εις την κατάστασιν ταύτην, θεωρουμένης της νέας ταύτης διαθεσιμότητος, ως ενιαίας μετά της προηγουμένης τοιαύτης, όσον αφορά τας υπό του άρθρ. 1 του παρόντος προβλεπομένας προαγωγάς. Σχετικώς με την επανεξέτασιν βλ. άρθρ. 13 παρ. 2 Νόμ. 3256/1955 κατωτ. αριθ. 54 Άρθρ.3.-(Αντικαθίσταται η παραγρ. 3 του άρθρ. 8 του Ν.Δ. 330/47). Άρθρ.4.-1.Πάσα διάταξις αντικειμένη εις το παρόν Ν.Δ/μα καταργείται. 2.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.  